
แนวทางการดำเนินกิจกรรมตามยุทธศาสตร์กรมการพัฒนาชุมชน ปี 2564
โครงการ สร้างความมั่นคงด้านอาชีพและรายได้ ตามหลักปรัชญาของเศรษฐกิจพอเพียง
กิจกรรมหลักที่ 2 สร้างและพัฒนาผู้นำสัมมาชีพชุมชนตามหลักปรัชญาของเศรษฐกิจพอเพียง
กิจกรรมย่อยที่ 1 สร้างและพัฒนาผู้นำสัมมาชีพชุมชน

1. สร้างและพัฒนาสัมมาชีพชุมชนในระดับหมู่บ้าน
วัตถุประสงค์  
เพื่อส่งเสริมให้ประชาชนมีความรู้และได้รับการพัฒนาทักษะด้านอาชีพ และสามารถนำความรู้ไปประกอบ
                      อาชีพ เพื่อสร้างรายได้ให้กับครัวเรือนตามแนวทางการสร้างสัมมาชีพชุมชนตามหลักปรัชญาของเศรษฐกิจพอเพียง
	รายละเอียดการดำเนินกิจกรรม

	วิธีการ/ขั้นตอนการดำเนินงาน/เงื่อนไขของกิจกรรม

สำนักงานพัฒนาชุมชนอำเภอ ดำเนินกิจกรรมสร้างและพัฒนาสัมมาชีพชุมชนในระดับหมู่บ้าน ตามขั้นตอนดังนี้ 

ขั้นเตรียมการ  
1. ศึกษา ทำความเข้าใจ แนวทางการดำเนินกิจกรรมตามยุทธศาสตร์กรมการพัฒนาชุมชน ปี 2564 
2. ทบทวนคำสั่งแต่งตั้งทีมสนับสนุนการขับเคลื่อนสัมมาชีพชุมชน ระดับอำเภอ
        3. คัดเลือกหมู่บ้านเป้าหมาย ดังนี้
            3.1 เป็นหมู่บ้านที่มีครัวเรือนสมัครเข้าร่วมโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ "โคก หนอง นา โมเดล" ยกเว้นไม่มีหมู่บ้านเป้าหมายตามโครงการดังกล่าว ให้คัดเลือกจากหมู่บ้านที่มีความพร้อมดำเนินการได้ทันที

 
 
3.2 เป็นหมู่บ้านที่ไม่เคยได้รับงบประมาณโครงการสร้างสัมมาชีพชุมชนตามหลักปรัชญาของเศรษฐกิจพอเพียง ปีงบประมาณ พ.ศ. 2560 - 2562 และโครงการสร้างความมั่นคงด้านอาชีพและรายได้ ตามหลักปรัชญาของเศรษฐกิจพอเพียง ปีงบประมาณ พ.ศ. 2563 

4. คัดเลือกกลุ่มเป้าหมาย ผ่านกระบวนการจัดเวทีประชาคมหมู่บ้าน 

  4.1 ค้นหาปราชญ์ชุมชนด้านอาชีพ จากหมู่บ้าน ตามข้อ 3 หมู่บ้านละ 5 คน โดยพิจารณาจากผู้ที่มีความชำนาญหรือมีความเชี่ยวชาญในการประกอบอาชีพ 

4.2 คัดเลือกครัวเรือนเป้าหมาย หมู่บ้านละ 20 ครัวเรือน โดยให้พิจารณาครัวเรือน ดังนี้
 
     1) ครัวเรือนที่มีรายได้น้อย (ตามข้อมูล จปฐ.) 
 
     2) ครัวเรือนที่เข้าร่วมโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ "โคก หนอง นา โมเดล" 

     3) ครัวเรือนที่มีความสนใจในการฝึกอบรมอาชีพ

5. สำรวจและวิเคราะห์อาชีพที่ครัวเรือนเป้าหมายต้องการฝึกอบรม โดยเจ้าหน้าที่พัฒนาชุมชน ปราชญ์ชุมชนด้านอาชีพและครัวเรือนเป้าหมายร่วมกันพิจารณาถึงปัจจัยความสำเร็จของการประกอบอาชีพ โอกาสทางการตลาด หรืออื่น ๆ ที่เกี่ยวข้อง พร้อมร่วมกันกำหนดแผนปฏิบัติการฝึกอบรมอาชีพ

6. สร้างทีมวิทยากรสัมมาชีพชุมชน โดยสร้างความรู้ความเข้าใจเกี่ยวกับแนวทางการสร้างสัมมาชีพชุมชน               ตามหลักปรัชญาของเศรษฐกิจพอเพียง และพัฒนาทักษะการเป็นวิทยากรผู้ถ่ายทอดและการจัดการองค์ความรู้                  ด้านอาชีพให้ปราชญ์ชุมชนด้านอาชีพ (หมู่บ้านละ 5 คน) เพื่อเตรียมพร้อมในการสร้างอาชีพให้กับครัวเรือนเป้าหมาย

7. กำหนดรูปแบบและจัดทำแผนปฏิบัติการการดำเนินกิจกรรมสร้างและพัฒนาสัมมาชีพชุมชนในระดับหมู่บ้าน เพื่อให้บรรลุวัตถุประสงค์และเป้าหมายที่โครงการฯ กำหนด 

ขั้นดำเนินการ        

8. ดำเนินกิจกรรมสร้างและพัฒนาสัมมาชีพชุมชนในระดับหมู่บ้าน ในรูปแบบการจัดฝึกอบรม ระยะเวลา 1 วัน โดยให้ทีมวิทยากรสัมมาชีพชุมชน จำนวน 5 คน ทำหน้าที่เป็นแกนหลักในการจัดกระบวนการเรียนรู้ให้แก่ครัวเรือนเป้าหมาย ประกอบด้วย


8.1 การสร้างความรู้ความเข้าใจในสาระที่สำคัญ ดังนี้



1) หลักปรัชญาของเศรษฐกิจพอเพียงและการน้อมนำหลักปรัชญาของเศรษฐกิจพอเพียงสู่การปฏิบัติจนเป็นวิถีชีวิตอย่างเป็นรูปธรรม ใน 3 ด้าน ได้แก่ 1) การสร้างความมั่นคงทางอาหาร 2) การสร้างสิ่งแวดล้อมให้ยั่งยืน                และ 3) การสร้างภูมิคุ้มกันทางสังคม



2) ความรู้เกี่ยวกับอาชีพที่ครัวเรือนเป้าหมายคัดเลือก ประกอบด้วย (1) ความสำคัญ/ความจำเป็น/
ความเป็นมา (2) วิธีการ/ขั้นตอน/กระบวนการในการประกอบอาชีพ (3) คุณภาพมาตรฐาน และ (4) ตลาด/ช่องทางการตลาด 



3) วิเคราะห์อาชีพที่ครัวเรือนเป้าหมายต้องการฝึกอบรม (ปัจจัยความสำเร็จในการประกอบอาชีพ โอกาสทางการตลาด การต่อยอดขยายผล หรืออื่น ๆ ที่เกี่ยวข้อง) เพื่อให้ครัวเรือนเป้าหมายเข้าใจแนวโน้มความสำเร็จจากการประกอบอาชีพ โอกาสทางการตลาด และการพัฒนาต่อยอด เพื่อให้การประกอบอาชีพดังกล่าวประสบความสำเร็จ เกิดรายได้และยั่งยืน โดยวิทยากรผู้เชี่ยวชาญ   


8.2 ฝึกปฏิบัติอาชีพให้ครัวเรือนเป้าหมาย ณ สถานที่ที่ครัวเรือนที่เข้ารับการฝึกอบรมอาชีพจัดเตรียมไว้      โดยทีมวิทยากรสัมมาชีพชุมชน 

ขั้นหลังดำเนินการ
     
9. สนับสนุน และกำกับ ติดตามให้ทีมวิทยากรสัมมาชีพชุมชนและทีมสนับสนุนการขับเคลื่อนสัมมาชีพชุมชน              ในพื้นที่ ติดตามสนับสนุนการประกอบอาชีพของครัวเรือนเป้าหมายที่ผ่านการอบรมอาชีพ เพื่อส่งเสริมให้ครัวเรือนฯ ประกอบอาชีพที่ได้ฝึกปฏิบัติอย่างจริงจังและต่อเนื่อง 

        10. สนับสนุนให้สถาบันการเงินหรือกองทุนชุมชนจัดระบบบริหารการจัดการเงินทุนชุมชนเพื่อสนับสนุนส่งเสริม
การประกอบอาชีพและช่องทางการตลาดแก่ครัวเรือนสัมมาชีพชุมชนหรือกลุ่มสัมมาชีพชุมชนเพื่อให้สามารถประกอบอาชีพและสร้างรายได้ ได้อย่างต่อเนื่อง

11. สนับสนุน ส่งเสริม ให้ครัวเรือนเป้าหมายที่ผ่านการฝึกอบรมที่ประกอบอาชีพเดียวกันหรือประเภทเดียวกัน และประกอบอาชีพอย่างต่อเนื่องได้มีการรวมกลุ่ม และสนับสนุนการจัดตั้งและพัฒนาเป็นกลุ่มอาชีพ ตามหลัก 5 ก หรือตามแนวทางการสร้างกลุ่มสัมมาชีพชุมชนสู่การเป็นผู้ประกอบการชุมชน (Community Entrepreneur : CE)                ที่กรมการพัฒนาชุมชนกำหนด โดยพิจารณาดำเนินการตามความพร้อมของแต่ละกลุ่ม และเตรียมความพร้อมเข้าสู่ระบบการลงทะเบียนเป็นผู้ผลิต ผู้ประกอบการ OTOP ต่อไป 

12. บันทึกข้อมูลครัวเรือนเป้าหมาย ในระบบรายงานของกรมการพัฒนาชุมชน (ออนไลน์)

13. บันทึกผลการดำเนินงานในระบบบริหารงบประมาณและบริหารกิจกรรม/โครงการ (ฺBudget and Project Management : BPM)   

14. สรุปและรายงานผลการดำเนินกิจกรรม ส่งให้จังหวัด  

สำนักงานพัฒนาชุมชนจังหวัด ติดตาม สนับสนุนการดำเนินกิจกรรม และตรวจสอบการบันทึกข้อมูลครัวเรือนสัมมาชีพชุมชนในระบบรายงานของกรมการพัฒนาชุมชน (ออนไลน์) ของอำเภอให้มีความสมบูรณ์ ถูกต้อง ครบถ้วน
เงื่อนไข


1. การสนับสนุนวัสดุฝึกปฏิบัติอาชีพต้องไม่เป็นลักษณะของการซื้อแจก และจัดทำบันทึกการรับวัสดุ
ฝึกปฏิบัติไว้เป็นหลักฐาน

2. การดำเนินกิจกรรมให้ปฏิบัติตามมาตรการป้องกันการแพร่ระบาดของเชื้อไวรัสโคโรนา 2019 (COVID - 19)

3. กรณีครัวเรือนเป้าหมายในหมู่บ้านที่คัดเลือกดำเนินกิจกรรม ไม่ครบ 20 ครัวเรือน ด้วยข้อจำกัดด้านจำนวนครัวเรือนของหมู่บ้านที่มีน้อย ให้พิจารณาคัดเลือกครัวเรือนจากหมู่บ้านสัมมาชีพชุมชน ปีงบประมาณ 2560 - 2563 ที่อยู่ใกล้เคียงร่วมกิจกรรมด้วยได้ ทั้งนี้ การพิจารณาให้เป็นไปตามเกณฑ์กรม ฯ ที่กำหนด
กลุ่มเป้าหมาย 
รวมทั้งสิ้น จำนวน 150,000 คน ประกอบด้วย  

1. ทีมวิทยากรสัมมาชีพชุมชน จำนวน 6,000 หมู่บ้าน ๆ ละ 5 คน รวมทั้งสิ้น 30,000 คน  

2. ประชาชนที่เป็นผู้แทนครัวเรือนในหมู่บ้านเป้าหมาย จำนวน 6,000 หมู่บ้าน ๆ ละ                
    20 คน/ครัวเรือน รวมทั้งสิ้น 120,000 คน 
งบประมาณ        
150,000,000 บาท (หนึ่งร้อยห้าสิบล้านบาทถ้วน)

หน่วยดำเนินงาน
สำนักงานพัฒนาชุมชนอำเภอ 

พื้นที่ดำเนินการ
ดำเนินการระดับหมู่บ้าน
ระยะเวลาดำเนินการ
ดำเนินการไตรมาส 1-3 (ตุลาคม 2563 – มิถุนายน 2564) หมู่บ้านละ 1 วัน
ผลที่คาดว่าจะได้รับ
ประชาชนเป้าหมายที่ได้รับการส่งเสริมอาชีพตามแนวทางสัมมาชีพชุมชน มีอาชีพและมีรายได้เพิ่มขึ้น

ตัวชี้วัดกิจกรรม
1. จำนวนประชาชนเป้าหมายได้รับการส่งเสริมอาชีพ จำนวน 120,000 คน/ครัวเรือน  


2. ร้อยละ 85 ประชาชนเป้าหมายที่ได้รับการส่งเสริมอาชีพ นำความรู้ไปประกอบอาชีพ
                               ตามแนวทางสัมมาชีพชุมชน และมีรายได้เพิ่มขึ้น  
หน่วยงานที่รับผิดชอบ
สำนักเสริมสร้างความเข้มแข็งชุมชน
เจ้าหน้าที่ผู้รับผิดชอบ
1. นายสุรศักดิ์ แหล่งหล้า
ผู้อำนวยการกลุ่มงานส่งเสริมสัมมาชีพชุมชน

    โทรศัพท์   08 9040 8118, 0 2141 6110


2. นางสาวธวัลรัตน์ เดชบุญมา
นักวิชาการพัฒนาชุมชนชำนาญการ

                   

โทรศัพท์  09 2505 2696, 0 2141 6111


โครงการ สร้างความมั่นคงด้านอาชีพและรายได้ ตามหลักปรัชญาของเศรษฐกิจพอเพียง
กิจกรรมหลักที่ 2 สร้างและพัฒนาผู้นำสัมมาชีพชุมชนตามหลักปรัชญาของเศรษฐกิจพอเพียง
กิจกรรมย่อยที่ 1 สร้างและพัฒนาผู้นำสัมมาชีพชุมชน
2. จัดตั้งและพัฒนากลุ่มอาชีพ 
วัตถุประสงค์  
เพื่อส่งเสริมและสนับสนุนให้ครัวเรือนสัมมาชีพชุมชนที่ผ่านการพัฒนาได้มีการรวมกลุ่ม และสนับสนุน      

การจัดตั้งและพัฒนาเป็นกลุ่มอาชีพที่ก่อให้เกิดรายได้ให้กับชุมชน
	รายละเอียดการดำเนินกิจกรรม

	วิธีการ/ขั้นตอนการดำเนินงาน/เงื่อนไขของกิจกรรม

สำนักงานพัฒนาชุมชนอำเภอ ดำเนินการจัดตั้งและพัฒนากลุ่มอาชีพ ตามขั้นตอนดังนี้   

1. ศึกษา ทำความเข้าใจ แนวทางการดำเนินกิจกรรมตามยุทธศาสตร์กรมการพัฒนาชุมชน ปี 2564  

2. กำหนดกลุ่มเป้าหมาย โดยพิจารณาหมู่บ้านเป้าหมายการสร้างสัมมาชีพชุมชน ประจำปีงบประมาณ 2564 
มีครัวเรือนที่ผ่านการฝึกอบรมและประกอบอาชีพเดียวกันหรือประเภทเดียวกัน ได้ประกอบอาชีพอย่างต่อเนื่องสามารถสร้างรายได้ และมีความต้องการของตลาด 

3. กำหนดรูปแบบและจัดทำแผนปฏิบัติการดำเนินกิจกรรมการจัดตั้งและพัฒนากลุ่มอาชีพ

4. ดำเนินกิจกรรมการจัดตั้งและพัฒนากลุ่มอาชีพ ในรูปแบบการจัดประชุมเชิงปฏิบัติการ จำนวน 1 วัน โดยมีสาระสำคัญดังนี้



4.1 เสริมสร้างความรู้ ความเข้าใจ เกี่ยวกับกระบวนการจัดตั้งและพัฒนากลุ่มอาชีพ 


4.2 ดำเนินการจัดตั้งกลุ่มตามหลัก 5 ก และจัดทำแผนปฏิบัติการพัฒนากลุ่มอาชีพ โดยพิจารณาดำเนินการ
ตามความพร้อมของแต่ละกลุ่ม


5. ดำเนินการจดทะเบียนกลุ่มอาชีพกับสำนักงานพัฒนาชุมชนอำเภอหรือหน่วยงานที่เกี่ยวข้อง

6. สนับสนุนให้ชุมชนจัดระบบบริหารการจัดการเงินทุนประกอบอาชีพ ส่งเสริมช่องทางการตลาด เพื่อให้กลุ่มสามารถประกอบอาชีพและสร้างรายได้อย่างต่อเนื่อง

7. บันทึกข้อมูลกลุ่มอาชีพที่จัดตั้งในระบบรายงานของกรมการพัฒนาชุมชน (ออนไลน์)  

8. บันทึกผลการดำเนินงานในระบบบริหารงบประมาณและบริหารกิจกรรม/โครงการ (ฺBudget and Project Management : BPM)   

9. สรุปและรายงานผลการดำเนินงานส่งให้จังหวัด  

สำนักงานพัฒนาชุมชนจังหวัด ติดตาม ตรวจสอบ การบันทึกข้อมูลครัวเรือนสัมมาชีพชุมชนในระบบรายงานของกรมการพัฒนาชุมชน (ออนไลน์) ของอำเภอให้มีความสมบูรณ์ ถูกต้อง ครบถ้วน
เงื่อนไข           การดำเนินกิจกรรมให้เว้นระยะห่างทางสังคมตามมาตรการแพร่ระบาดของเชื้อไวรัส โคโรนา 2019 (COVID-19)

กลุ่มเป้าหมาย 
   ร้อยละ 10 ของหมู่บ้านเป้าหมาย 6,000 หมู่บ้าน ที่มีครัวเรือนซึ่งผ่านการฝึกปฏิบัติอาชีพในกิจกรรมสร้างและพัฒนาสัมมาชีพชุมชนในระดับหมู่บ้าน จำนวน 12,000 คน แล้วนำผลจากการฝึกปฏิบัติไปประกอบอาชีพอย่างต่อเนื่อง และมีอาชีพเดียวกันหรือประเภทเดียวกัน รวมกันเป็นกลุ่ม จำนวน 600 กลุ่ม 
งบประมาณ        
5,220,000 บาท (ห้าล้านสองแสนสองหมื่นบาทถ้วน) 
หน่วยดำเนินงาน
สำนักงานพัฒนาชุมชนอำเภอ
พื้นที่ดำเนินการ
ดำเนินการระดับหมู่บ้าน
ระยะเวลาดำเนินการ
ดำเนินการไตรมาส 4 (เมษายน - มิถุนายน 2563) หมู่บ้านละ 1 วัน
ผลที่คาดว่าจะได้รับ
ครัวเรือนสัมมาชีพชุมชนที่ผ่านการพัฒนาที่ประกอบอาชีพเดียวกันหรือประเภทเดียวกัน และ     
                               ประกอบอาชีพอย่างต่อเนื่อง มีการรวมกลุ่มและจัดตั้งเป็นกลุ่มอาชีพ
ตัวชี้วัดกิจกรรม
จำนวนกลุ่มอาชีพที่ได้รับการพัฒนา 600 กลุ่ม
หน่วยงานที่รับผิดชอบ
สำนักเสริมสร้างความเข้มแข็งชุมชน
เจ้าหน้าที่ผู้รับผิดชอบ
1. นายสุรศักดิ์ แหล่งหล้า
ผู้อำนวยการกลุ่มงานส่งเสริมสัมมาชีพชุมชน

    โทรศัพท์   08 9040 8118, 0 2141 6110


2. นางสมพิศ ปูนจัตุรัส 
นักวิชาการพัฒนาชุมชนชำนาญการ


โทรศัพท์  08 1627 9323, 0 2141 6146


โครงการ สร้างความมั่นคงด้านอาชีพและรายได้ ตามหลักปรัชญาของเศรษฐกิจพอเพียง
กิจกรรมหลักที่ 2 สร้างและพัฒนาผู้นำสัมมาชีพชุมชนตามหลักปรัชญาของเศรษฐกิจพอเพียง
กิจกรรมย่อยที่ 1 สร้างและพัฒนาผู้นำสัมมาชีพชุมชน
3. ประชุมเชิงปฏิบัติการคณะกรรมการพัฒนาสตรีภาค (กพสภ.)  
วัตถุประสงค์  เพื่อให้คณะกรรมการพัฒนาสตรีภาค มีความรู้ ความเข้าใจการดำเนินงานสัมมาชีพชุมชน                 ตามหลักปรัชญาของเศรษฐกิจพอเพียง และสามารถส่งเสริมองค์กรสตรีในการสนับสนุนการขับเคลื่อนกิจกรรมพัฒนาสตรีและครัวเรือนสัมมาชีพชุมชน
 
	รายละเอียดการดำเนินกิจกรรม

	วิธีการ/ขั้นตอนการดำเนินงาน/เงื่อนไขของกิจกรรม

วิธีการดำเนินงาน ระดับอำเภอ

1. ศึกษา ทำความเข้าใจ แนวทางการดำเนินกิจกรรมตามยุทธศาสตร์กรมการพัฒนาชุมชน ปี 2564  
       2. กำหนดรูปแบบและจัดทำแผนปฏิบัติการดำเนินกิจกรรมคัดเลือกครัวเรือนสัมมาชีพชุมชน ประจำปี 2564  

3. จัดทำคำสั่งแต่งตั้งคณะทำงานทีมสนับสนุนการขับเคลื่อนสัมมาชีพชุมชนระดับอำเภอ  ลงพื้นที่คัดเลือกครัวเรือนสัมมาชีพชุมชน จำนวนอย่างน้อยหมู่บ้านละ 3 ครัวเรือน โดยคัดเลือกเป้าหมายครัวเรือนสัมมาชีพชุมชนที่ดำเนินการตามแนวทางการสร้างสัมมาชีพชุมชน และยังไม่เคยได้รับการคัดเลือกเป็นครัวเรือนสัมมาชีพชุมชนตัวอย่างในปีงบประมาณ พ.ศ. 2560 - 2563 เพื่อเข้าร่วมคัดเลือกเป็นครัวเรือนสัมมาชีพชุมชนระดับจังหวัด
        4. ครัวเรือนสัมมาชีพชุมชนที่ได้รับคัดเลือกจากอำเภอต้องจัดทำเอกสารรูปเล่ม จำนวน 3 เล่ม เนื้อหาประกอบด้วย ข้อมูลครัวเรือน ผลการดำเนินงานของครัวเรือน ภาพประกอบของครัวเรือน และให้อำเภอนำส่งเอกสารให้จังหวัด จำนวน 2 เล่ม
        วิธีการดำเนินงาน ระดับจังหวัด
        1. สำนักงานพัฒนาชุมชนจังหวัด ดำเนินการคัดเลือกครัวเรือนสัมมาชีพชุมชนตัวอย่างระดับจังหวัด จำนวน 1 ครัวเรือน โดยพิจารณาคัดเลือกจากเอกสารตามที่อำเภอจัดส่ง และลงพื้นที่ครัวเรือนเป้าหมายประกอบการพิจารณา

        2. จัดทำเอกสารรูปเล่ม จำนวน 2 เล่ม เนื้อหาประกอบด้วย ข้อมูลครัวเรือน ผลการดำเนินงานของครัวเรือน ภาพประกอบของครัวเรือนสัมมาชีพชุมชนตัวอย่างระดับจังหวัด ส่งสำนักงานพัฒนาชุมชนจังหวัดที่ตั้งภาค (จังหวัดเชียงราย ชลบุรี ขอนแก่น และจังหวัดสตูล) จำนวน 1 เล่ม เพื่อใช้เป็นเอกสารในการประกอบการพิจารณาคัดเลือกครัวเรือนตัวอย่างระดับภาค และส่งกรมการพัฒนาชุมชน จำนวน 1 เล่ม (ภายหลังคัดเลือกครัวเรือนสัมมาชีพชุมชนตัวอย่างระดับจังหวัด)
        3. สำนักงานพัฒนาชุมชนจังหวัด /อำเภอ บูรณาการหน่วยงานที่เกี่ยวข้องในการสนับสนุน วัสดุ อุปกรณ์ประกอบอาชีพแก่ครัวเรือนสัมมาชีพชุมชนตัวอย่างระดับจังหวัด/ภาค  โดยดำเนินการวิเคราะห์ทักษะ ความถนัด ความสามารถด้านอาชีพ และความต้องการอาชีพของครัวเรือนสัมมาชีพชุมชนตัวอย่างระดับจังหวัด/ภาค เพื่อประเมินความพร้อมในการรับการสนับสนุนการประกอบอาชีพของครัวเรือนสัมมาชีพชุมชน ตามความประสงค์ของครัวเรือนสัมมาชีพชุมชนตัวอย่าง
        วิธีการดำเนินงาน ระดับภาค

 1. สำนักงานพัฒนาชุมชนจังหวัดที่ตั้งภาค จัดประชุมเชิงปฏิบัติการคณะกรรมการพัฒนาสตรีภาค (กพสภ.) ระยะวลา 2 วัน 
        2. สำนักงานพัฒนาชุมชนจังหวัดที่ตั้งภาค ชี้แจงสร้างความเข้าใจในการขับเคลื่อนครัวเรือนสัมมาชีพชุมชนตามหลักปรัชญาของเศรษฐกิจพอเพียงในหมู่บ้านเป้าหมายสัมมาชีพชุมชน ปีงบประมาณ พ.ศ.2564 
        3. คณะกรรมการพัฒนาสตรีภาค (กพสภ.) ร่วมกับสำนักงานพัฒนาชุมชนจังหวัดที่ตั้งภาค กำหนดเกณฑ์การคัดเลือกครัวเรือนสัมมาชีพชุมชนตัวอย่างระดับภาค และจัดทำแผนปฏิบัติการของคณะกรรมการพัฒนาสตรีภาค ประจำปี 2564 
ในการสนับสนุนงานสัมมาชีพชุมชน
        4. ดำเนินการพิจารณาการคัดเลือกครัวเรือนสัมมาชีพชุมชนตัวอย่างระดับภาค ๆ ละ 3 ครัวเรือน ตามแนวทางและหลักเกณฑ์ที่กำหนด เพื่อเข้ารับการเชิดชูเกียรติในส่วนกลาง
        5. สำนักงานพัฒนาชุมชนจังหวัด  สรุปผลการดำเนินงานเพื่อเผยแพร่ประชาสัมพันธ์และรายงานผลพร้อมข้อมูลการจัดการความรู้ครัวเรือนสัมมาชีพชุมชนตัวอย่างระดับภาค ส่งให้กรมฯ ภายในเดือนมิถุนายน 2564

6. บันทึกผลการดำเนินงานในระบบบริหารงบประมาณและบริหารกิจกรรม/โครงการ (ฺBudget and Project Management : BPM)   

เงื่อนไข           การดำเนินกิจกรรมให้เว้นระยะห่างทางสังคมตามมาตรการแพร่ระบาดของเชื้อไวรัส โคโรนา 2019          (COVID-19)
กลุ่มเป้าหมาย 
    จำนวน 244 คน ประกอบด้วย
                      1. คณะกรรมการพัฒนาสตรีจังหวัด (กพสจ.) จำนวน 228 คน
                      2. เจ้าหน้าที่พัฒนาชุมชนจังหวัดที่ตั้งภาค จำนวน 16 คน
งบประมาณ        780,000 บาท (เจ็ดแสนแปดหมื่นบาทถ้วน) 
หน่วยดำเนินงาน   สำนักงานพัฒนาชุมชนจังหวัด 
พื้นที่ดำเนินการ
ดำเนินการระดับจังหวัด/ภาค
ระยะเวลาดำเนินการ
ดำเนินการไตรมาส 3 (เมษายน - มิถุนายน 2564) ภาคละ 2 วัน
ผลที่คาดว่าจะได้รับ    ครัวเรือนสัมมาชีพชุมชน สามารถเป็นตัวอย่างและเป็นต้นแบบในการขับเคลื่อนงานสัมมาชีพชุมชนตามหลักปรัชญาของเศรษฐกิจพอเพียงได้
ตัวชี้วัดกิจกรรม        1. มีครัวเรือนสัมมาชีพชุมชนตัวอย่างระดับจังหวัด จำนวน 76 ครัวเรือน

                            2. มีครัวเรือนสัมมาชีพชุมชนตัวอย่างระดับภาค จำนวน 12 ครัวเรือน
 
หน่วยงานที่รับผิดชอบ
สำนักเสริมสร้างความเข้มแข็งชุมชน
เจ้าหน้าที่ผู้รับผิดชอบ
1. นางสาววรางคณา  อินทรเจริญ ผู้อำนวยการกลุ่มงานส่งเสริมผู้นำชุมชนและองค์กรชุมชน

    โทรศัพท์  08 9921 3784 , 0 2141 6151   

2. นางสาวพวงเพชร  ทิพย์ทอง
นักวิชาการพัฒนาชุมชนชำนาญการ


โทรศัพท์   08 4795 0899, 0 2141 6161   








